|  |  |
| --- | --- |
|  | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ**ΑΔΑ:ΩΓΜΥ46ΜΠ3Ζ-Φ26 |
| **ΕΛΛΗΝΙΚΗ ΔΗΜΟΚΡΑΤΙΑ** |
|  |
| **ΓΕΝΙΚΗ ΔΙΕΥΘΥΝΣΗ** | Αθήνα, 15-6-2020 |
| **ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ** | Αριθ. Πρωτ.: 30/002/000/3768 |
| **ΔΙΕΥΘΥΝΣΗ ΣΧΕΔΙΑΣΜΟΥ** |  |
| **& ΥΠΟΣΤΗΡΙΞΗΣ ΕΡΓΑΣΤΗΡΙΩΝ**  | Έγκριση δαπάνης:30/002/000/1648/2020ΑΔΑΜ:20REQ006348366 ΑΔΑ: ΩΒ9746ΜΠ3Ζ-ΟΛΥ  |
| **ΤΜΗΜΑ Α’** |
| **Ταχ. Δ/νση: Αν. Τσόχα 16** |
| **Ταχ. Κώδικας: 11521-Αθήνα** |  |
| **Πληροφορίες: Κωνσταντίνα Βάκκα** |  |
| **Τηλέφωνο: 210 64 79 217** | Προς: |
| **Φαξ: 210 64 65 727** | Κάθε ενδιαφερόμενο |
| **E-mail: support. gcsl@aade.gr** |  |

|  |
| --- |
| **Πρόσκληση εκδήλωσης ενδιαφέροντος υποβολής προσφορών για την ανάθεση εργασιών συντήρησης και επισκευής επίπλων στο κτίριο του Γ.Χ.Κ. στην Αθήνα, Αν. Τσόχα 16, με τη διαδικασία της απ’ ευθείας ανάθεσης** |
| Αναθέτουσα Αρχή: | Γενικό Χημείο του Κράτους, Αν. Τσόχα 16, ΤΚ 115 21 Αθήνα, ΤΗΛ. 210 64 79 000, FAX: 210 64 79 285 |
| ΚΑΕ: | 0888 «ΣΥΝΤΗΡΗΣΗ ΚΑΙ ΕΠΙΣΚΕΥΗ ΕΠΙΠΛΩΝ ΚΑΙ ΣΚΕΥΩΝ» |
| CPV : | 50850000-8 ΥΠΗΡΕΣΙΕΣ ΕΠΙΣΚΕΥΗΣ ΚΑΙ ΣΥΝΤΗΡΗΣΗΣ ΕΠΙΠΛΩΝ |
| Κριτήριο Ανάθεσης: | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) |
| Προϋπολογισθείσα δαπάνη: | **7.000,00 € συμπεριλαμβανομένου του Φ.Π.Α.**  |
| Καταληκτική ημερομηνία υποβολής προσφορών | **30/6/2020** |
| Διάρκεια ισχύος προσφορών: | 180 μέρες από την επομένη της καταληκτικής ημερομηνίας για την υποβολή των προσφορών |

1. ***Αντικείμενο και προϋπολογισμός***

Το Γενικό Χημείο του Κράτους (Γ.Χ.Κ.) προκηρύσσει πρόσκληση υποβολής προσφορών, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής, για την ανάθεση εργασιών συντήρησης και επισκευής επίπλων στο κτίριο του ΓΧΚ στην Αθήνα, Αν. Τσόχα 16, με τη διαδικασία της απευθείας ανάθεσης.

Οι τεχνικές απαιτήσεις και προδιαγραφές των εργασιών περιγράφονται αναλυτικά στο Παράρτημα Α’.

Η προϋπολογισθείσα δαπάνη ανέρχεται στο ποσό των 7.000,00€ συμπεριλαμβανομένου Φ.Π.Α. και θα βαρύνει τις πιστώσεις του προϋπολογισμού του Ε.Τ.Ε.Π.Π.Α.Α. οικονομικού έτους 2020 (ΚΑΕ 0888).

***2. Κατάρτιση και Υποβολή Προσφοράς***

Οι υποψήφιοι ανάδοχοι καλούνται να υποβάλλουν την προσφορά τους σε **Ενιαίο Σφραγισμένο Φάκελο** στον οποίο πρέπει να αναγράφονται ευκρινώς τα παρακάτω:

|  |
| --- |
| **Προσφορά** **για την ανάθεση ΕΡΓΑΣΙΩΝ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΕΠΙΠΛΩΝ ΣΤΟ ΚΤΙΡΙΟΥ ΤΟΥ Γ.Χ.Κ., ΣΤΗΝ ΑΘΗΝΑ ΑΝ. ΤΣΟΧΑ 16, ΜΕ ΤΗ ΔΙΑΔΙΚΑΣΙΑ ΤΗΣ ΑΠΕΥΘΕΙΑΣ ΑΝΑΘΕΣΗΣ (30/002/000/3768/2020 πρόσκληση υποβολής)** |
| Ανεξάρτητη Αρχή Δημοσιών Εσόδων (ΑΑΔΕ)Γενική Διεύθυνση Γενικού Χημείου του ΚράτουςΔΙΕΥΘΥΝΣΗ ΣΧΕΔΙΑΣΜΟΥ &ΥΠΟΣΤΗΡΙΞΗΣ ΕΡΓΑΣΤΗΡΙΩΝ, ΤΜΗΜΑ Α’ |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ : 30 /06 / 2020** |
| **ΠΡΟΣΟΧΗ: Να μην ανοιχθεί από το πρωτόκολλο ή τη γραμματεία**  |

### Οι προσφορές υποβάλλονται μέχρι και την 30 /06/2020 και ώρα 14:00 στο Γενικό Χημείο του Κράτους, Αν. Τσόχα 16, ΤΚ 11521, Αθήνα.

### Οι προσφορές μπορούν να κατατεθούν στην ως άνω διεύθυνση:

1. Προσωπικώς ή με εκπρόσωπό τους,
2. Ταχυδρομικώς, επί αποδείξει.

Η ημερομηνία αποστολής των προσφορών αποδεικνύεται μόνο από το πρωτόκολλο εισερχομένων του Γ.Χ.Κ. Σε κάθε περίπτωση, οι προσφορές θα πρέπει να έχουν παραδοθεί πριν ή και κατά την καταληκτική ημερομηνία και ώρα 14:00.

**Εναλλακτικά**, οι προσφορές μπορούν να αποσταλούν με ηλεκτρονικό ταχυδρομείο στην διεύθυνση support.gcsl@aade.gr ή μέσω fax στο 210 6479206

**2.1 . Περιεχόμενο Ενιαίου σφραγισμένου φακέλου προσφοράς**

Ο Ενιαίος σφραγισμένος φάκελος της προσφοράς θα περιλαμβάνει:

**α)** **Δικαιολογητικά συμμετοχής:** **Υπεύθυνη Δήλωση** της παρ. 4 του άρθρου 8 του Ν. 1599/1986, όπως ισχύει κάθε φορά, σύμφωνα με το συνημμένο Υπόδειγμα Β΄

**β)** **Τεχνική και Οικονομική προσφορά**: **δύο (2) αντίγραφα** του συμπληρωμένου από τον συμμετέχοντα **ΕΝΤΥΠΟΥ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του ΠΑΡΑΡΤΗΜΑΤΟΣ Α της παρούσας, με όλες τις σελίδες του αριθμημένες και υπογεγραμμένες από το νόμιμο εκπρόσωπο και με σφραγίδα του προσφέροντος στην τελευταία σελίδα. Επισυνάπτονται τα απαιτούμενα έγγραφα, που περιγράφονται στην παράγραφο 5 της παρούσας.

*Διευκρίνιση:*

Η ανωτέρω υπεύθυνη δήλωση φέρει ημερομηνία εντός των τελευταίων δέκα ημερολογιακών ημερών προ

της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

i. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε., και Ι.Κ.Ε.

ii. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.

iii. Σε κάθε άλλη περίπτωση νομικού προσώπου τους νόμιμους εκπροσώπους του.

iv. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που

συμμετέχει σε αυτήν.

Οι προσφορές θα συντάσσονται με βάση το ΕΝΤΥΠΟ της ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ.

Οι αναγραφόμενες τιμές στην Τεχνική και Οικονομική Προσφορά θα πρέπει να αφορούν στο σύνολο των παρεχόμενων υπηρεσιών σε κάθε είδος.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον προϋπολογισμό.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κ.λπ. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται αποζημίωση για δαπάνες σχετικές με τη συμμετοχή τους.

Όσοι ενδιαφέρονται να καταθέσουν προσφορά, μπορούν κατόπιν επικοινωνίας να επισκεφθούν το κτίριο του ΓΧΚ, για να εκτιμήσουν την κατάσταση στα υπό συντήρηση και επισκευή έπιπλα της προκήρυξης, προκειμένου να καταρτίσουν τις προσφορές τους. Άγνοια των λεπτομερειών της κατάστασης των επίπλων ή άλλων παραμέτρων των εργασιών δεν μπορεί να αποτελέσει δικαιολογία υπαναχώρησης κάποιου ανάδοχου από την προσφορά του.

Οι προσφέροντες θεωρείται ότι αποδέχονται πλήρως και ανεπιφύλακτα όλους τους όρους της Πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Αναθέτουσας Αρχής τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

***3. Ισχύς προσφορών***

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν ογδόντα (180)** μέρες από την επομένη της καταληκτικής ημερομηνίας υποβολής προσφορών. Προσφορές που ορίζουν χρόνο ισχύος μικρότερο του ανωτέρω, απορρίπτονται ως απαράδεκτες. Για τυχόν παράταση της ισχύος της προσφοράς, εφαρμόζονται τα αναφερόμενα στην παρ. 4 του άρθρου 97 του ν.4412/2016.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

***4. Τιμές***

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων υπηρεσιών σε ευρώ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.

Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του ανάδοχου.

***5. Γενικές Απαιτήσεις***

α. Ο ανάδοχος θα πρέπει να είναι εγγεγραμμένος στο οικείο επιμελητήριο το οποίο θα αποδεικνύει με σχετική βεβαίωση, συνημμένη στην προσφορά.

β. Ο ανάδοχος θα επιμεληθεί τις ακριβείς διαστάσεις των επίπλων και των απαιτούμενων πρόσθετων υλικών.

γ. Ο ανάδοχος είναι υποχρεωμένος να ελέγξει και να παρέχει γραπτή εγγύηση, πριν την οριστική παραλαβή των εργασιών από την αρμόδια Επιτροπή, για την καταπολέμηση του σαρακιού για ένα (1) έτος.

δ. Τα υλικά που θα χρησιμοποιηθούν κατά τις εργασίες επισκευής-συντήρησης, θα πρέπει να είναι κατάλληλα για τη χρήση που προορίζονται. Να προσκομισθούν σχετικά δικαιολογητικά συνημμένα στην προσφορά.

ε. Ο ανάδοχος θα πρέπει να διαθέτει εμπειρία στον τομέα της αναπαλαίωσης και συντήρησης επίπλων η οποία θα αποδεικνύεται με σχετικά έγγραφα (βεβαίωση των φορέων που διενεργήθηκαν οι συντηρήσεις-επισκευές, φωτογραφίες σχετικών εργασιών στους αντίστοιχους χώρους, τιμολόγιο κ.λπ. ή με Υπεύθυνη Δήλωση του υποψηφίου αναδόχου). Να προσκομισθούν με την προσφορά.

ζ. Οι εργασίες αναπαλαίωσης και συντήρησης θα πραγματοποιηθούν στο κατάστημα του αναδόχου, τη μεταφορά και το κόστος μεταφορών αναλαμβάνει ο ανάδοχος.

**Ειδικοί όροι**

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, εφόσον συγκατατεθούν για αυτήν, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

***5. Αξιολόγηση προσφορών-Ανάθεση***

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (προ Φ.Π.Α.). Σε περίπτωση ύπαρξης περισσοτέρων της μίας αποδεκτών ισότιμων προσφορών, η ανάθεση κατόπιν κληρώσεως.

Η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Πριν την έκδοση της απόφασης ανάθεσης, ο ανάδοχος υποχρεούται να προσκομίσει στην Αναθέτουσα Αρχή τα παρακάτω δικαιολογητικά:

1) Νομιμοποιητικά έγγραφα εταιρίας.

2) Ασφαλιστική και Φορολογική ενημερότητα σύμφωνα με τα οριζόμενα της παραγράφου 2 του άρθρου 73 του Ν.4412/2016.

Στη συνέχεια ακολουθεί η υπογραφή της απόφασης ανάθεσης. Σε περίπτωση που η συνολική αξία είναι μεγαλύτερη των 2.500,00 € πλέον ΦΠΑ 24%, ο ανάδοχος θα κληθεί να υπογράψει σύμβαση με το Γ.Χ.Κ.. Πριν την υπογραφή της σύμβασης, ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 5% επί της αξίας της σύμβασης, χωρίς ΦΠΑ (άρθρο 72, ν. 4412/2016). Επισημαίνεται ότι η διάρκεια ισχύος της εγγυητικής επιστολής καλής εκτέλεσης της προς υπογραφή σύμβασης πρέπει να είναι μεγαλύτερη κατά τουλάχιστον δύο (2) μήνες από τον συμβατικό χρόνο διάρκειας της σύμβασης.

***6. Παραλαβή υπηρεσιών***

Η παροχή των ζητούμενων εργασιών θα πραγματοποιηθεί εντός τεσσάρων (4) μηνών από την ημερομηνία ανάρτησης της Απόφασης Ανάθεσης ή της Σύμβασης στο ΚΗΜΔΗΣ.

Η παραλαβή θα γίνεται από την αρμόδια επιτροπή παραλαβής του Γενικού Χημείου του Κράτους και εφόσον οι υπηρεσίες είναι σύμφωνες με τις προδιαγραφές της προσφοράς και της πρόσκλησης. Ο ανάδοχος θα πρέπει πριν την παραλαβή να προσκομίσει το δικαιολογητικό των Γενικών Απαιτήσεων 5γ. Η αρμόδια Επιτροπή Παραλαβής θα συντάσσει σε διάστημα **δέκα (10) ημερών**, σχετικό πρωτόκολλο παραλαβής (εις τετραπλούν) για τις παρεχόμενες υπηρεσίες, όπως περιγράφονται στο Παράρτημα Α. Κατά τη διαδικασία παραλαβής καλείται να παραστεί, εφόσον το επιθυμεί, ο ανάδοχος και διενεργείται ποσοτικός και ποιοτικός έλεγχος. Μετά την κοινοποίηση του πρωτοκόλλου παραλαβής από την αρμόδια Επιτροπή Παραλαβής στον ανάδοχο, εκδίδεται το τιμολόγιο, με βάση το οποίο θα πληρωθεί ο ανάδοχος.

Οι υπηρεσίες θα συνοδεύονται από το σχετικό δελτίο παροχής υπηρεσιών στο οποίο υποχρεωτικά θα αναγράφεται ο αριθμός της Σύμβασης και ο κωδικός ΚΑΕ 0888. Τα ίδια στοιχεία πρέπει να αναφέρονται και στο τιμολόγιο των υπηρεσιών.

Στην περίπτωση κατά την οποία η παρεχόμενη υπηρεσία κρίνεται απορριπτέα, ο ανάδοχος υποχρεούται να την παρέχει επιτυχώς εντός είκοσι (20) ημερών από την απόρριψή της, αλλιώς υπόκειται στις προβλεπόμενες από τη νομοθεσία κυρώσεις.

Η παραλαβή των υπηρεσιών καθώς και τυχόν παράταση της Σύμβασης διενεργούνται σύμφωνα με τα προβλεπόμενα στο ν. 4412/2016 όπως έχει τροποποιηθεί και ισχύει.

***7. Τρόπος πληρωμής***

Η πληρωμή της αξίας των υπό προμήθεια υπηρεσιών θα γίνει σε Ευρώ, βάσει τιμολογίου του ανάδοχου, στο οποίο θα αναγράφεται ο ΚΑΕ 0888 και ο αριθμός της Σύμβασης, μετά την οριστική ποσοτική και ποιοτική παραλαβή των υπηρεσιών από την αρμόδια Επιτροπή Παραλαβής. Η αμοιβή θα καταβληθεί εφάπαξ, μετά την παραλαβή από την αρμόδια Επιτροπή Παραλαβής των αντίστοιχων υπηρεσιών.

Η πληρωμή θα γίνει με έκδοση τραπεζικής επιταγής στο όνομα του δικαιούχου, εντός εξήντα (60) ημερών, σε βάρος του προϋπολογισμού του Ε.Τ.Ε.Π.Π.Α.Α. οικονομικού έτους 2020, ΚΑΕ 0888, με την προσκόμιση των παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο ΦΠΑ βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις. Επίσης, παρακρατείτε φόρος εισοδήματος 8%. Η πληρωμή θα γίνεται μόνο μετά την προσκόμιση βεβαιώσεων φορολογικής και ασφαλιστικής ενημερότητας.

Κατά τα λοιπά ισχύουν οι διατάξεις περί Κρατικών Προμηθειών.

Η παρούσα Πρόσκληση θα αναρτηθεί στη «ΔΙΑΥΓΕΙΑ», στην ιστοσελίδα του ΓΧΚ (www.gcsl.gr) και στην ιστοσελίδα της Α.Α.Δ.Ε. ([www.aade.gr](http://www.aade.gr))

|  |
| --- |
| **Με εντολή Διοικητή****Η ΠΡΟΪΣΤΑΜΕΝΗ ΤΗΣ****ΓΕΝΙΚΗΣ ΔΙΕΥΘΥΝΣΗΣ** |
| ΣΟΦΙΑ ΖΗΣΗ |

**Συνημμένα**:

1. ΠΑΡΑΡΤΗΜΑ Α: ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ & ΓΕΝΙΚΕΣ ΑΠΑΙΤΗΣΕΙΣ
2. ΠΑΡΑΡΤΗΜΑ Β: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ

**Κοινοποίηση:**

1. Διεύθυνση Προϋπολογισμού & Δημοσιονομικών Αναφορών ΑΑΔΕ (e-mail: a.giannaki@aade.gr)

 **Εσωτ. Διανομή:**

1. Γραφείο Προϊσταμένου Γενικής Διεύθυνσης Γενικού Χημείου του Κράτους
2. Διεύθυνση Σχεδιασμού & Υποστήριξης Εργαστηρίων, Τμήματα Α’, Β’ και Γ’.

**ΠΑΡΑΡΤΗΜΑ Α – ΕΝΤΥΠΟ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ**

**υπ’ αριθμόν 30/002/000/3768/2020 Πρόσκλησης υποβολής προσφορών για την ανάθεση εργασιών συντήρησης και επισκευής επίπλων στο κτίριο του Γ.Χ.Κ.**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / ΦΑΞ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (ΝΟΜΙΜΟΥ ΕΚΠΡΟΣΩΠΟΥ)** |  |
| **ΥΠΕΥΘΥΝΟΣ ΕΠΙΚΟΙΝΩΝΙΑΣ** |  |

|  |  |  |  |  |
| --- | --- | --- | --- | --- |
| **Εργασίες**  | **Προσφέρεται****(ΝΑΙ / ΟΧΙ)** | **Τιμή προσφοράς χωρίς ΦΠΑ (αριθμητικά)** | **ΦΠΑ 24% (αριθμητικά)** | **Συνολική τιμή με ΦΠΑ**  |
| Επισκευή των ξύλινων θυρών της βιβλιοθήκης με αντικατάσταση παλαιών σπανιολετών (21 σπανιολέτες) και τοποθέτηση κλειδαριών με κλειδιά. Τα σχέδια και τα χρώματα των κλειδαριών και κλειδιών που θα χρησιμοποιηθούν θα είναι παρόμοια κατά το δυνατόν, με τα προς αντικατάσταση, σε συμφωνία με την Υπηρεσία. |  |  |  |  |
| Επισκευή και συντήρηση (αναπαλαίωση) του αναγνωστηρίου (ξύλινο τραπέζι) της Βιβλιοθήκης διαστάσεων περίπου 350 x 130 cm κάνοντας χρήση κατάλληλων υλικών. |  |  |  |  |
| Επισκευή και συντήρηση (αναπαλαίωση) του ξύλινου τραπεζιού στο χώρο συνεδριάσεων της ΑΕΤΑ (Ανωτάτης Επιτροπής Τελωνειακών Αμφισβητήσεων διαστάσεων περίπου 440 x 140 cm κάνοντας χρήση κατάλληλων υλικών. |  |  |  |  |
| Επισκευή και συντήρηση (αναπαλαίωση) του ξύλινου τραπεζιού στο διάδρομο του ισογείου διαστάσεων περίπου 223 x 127 cm κάνοντας χρήση κατάλληλων υλικών. |  |  |  |  |
| Επισκευή και συντήρηση (αναπαλαίωση) γραφείου διαστάσεων περίπου 150 x 82 x 80 cm κάνοντας χρήση κατάλληλων υλικών. |  |  |  |  |
| Επισκευή και συντήρηση (αναπαλαίωση) γραφείου διαστάσεων περίπου150 x 90 x80 cm κάνοντας χρήση κατάλληλων υλικών. |  |  |  |  |
| Επισκευή και συντήρηση (αναπαλαίωση) γραφείου διαστάσεων περίπου145 x 80 x 80 cm κάνοντας χρήση κατάλληλων υλικών. |  |  |  |  |
| Επισκευή και συντήρηση (αναπαλαίωση) τραπεζιού διαστάσεων περίπου 75 x 48 x 44 cm κάνοντας χρήση κατάλληλων υλικών. |  |  |  |  |
| Επισκευή και συντήρηση (αναπαλαίωση) τραπεζιού διαστάσεων περίπου 90 x 41 x 50 cm κάνοντας χρήση κατάλληλων υλικών. |  |  |  |  |
| Επισκευή και συντήρηση (αναπαλαίωση) τραπεζιού διαστάσεων περίπου 100 x 46 x 40 cm κάνοντας χρήση κατάλληλων υλικών. |  |  |  |  |
| Συνολική Τιμή συμπεριλαμβανομένου του Φ.Π.Α: |

**ΠΑΡΑΤΗΡΗΣΕΙΣ:** Επίσκεψη των Υποψήφιων Ανάδοχων στις εγκαταστάσεις κρίνεται απαραίτητη και είναι δυνατή κατόπιν συνεννόησης. Οι ακριβείς διαστάσεις των επίπλων θα οριστούν με μέτρηση από τον ανάδοχο του έργου.

**υπ’ αριθμόν 30/002/000/3768/2020 Πρόσκλησης υποβολής προσφορών για την ανάθεση εργασιών συντήρησης και επισκευής επίπλων στο κτίριο του Γ.Χ.Κ.**

|  |  |  |
| --- | --- | --- |
|  | **ΓΕΝΙΚΕΣ ΑΠΑΙΤΗΣΕΙΣ** | **Προσφέρεται** |
| **ΝΑΙ** | **ΟΧΙ** |
| 1 | Βεβαίωση εγγραφής στο οικείο επιμελητήριο (1) |  |  |
| 2 | Γραπτή εγγύηση για την καταπολέμηση του σαρακιού για ένα έτος (2) |  |  |
| 3 |  Τεκμήρια εμπειρίας στον τομέα της συντήρησης, επισκευής αναπαλαίωσης επίπλων (π.χ. βεβαίωση φορέα, φωτογραφίες, τιμολόγια, υπεύθυνη δήλωση) (1)  |  |  |
| 4 |  Πιστοποιητικά ή άλλα έγγραφα που να αποδεικνύουν την καταλληλόλητα των χρησιμοποιούμενων υλικών κατά την επισκευή και συντήρηση(1)  |  |  |

(1) Κατατίθενται μαζί με την προσφορά.

(2) Κατατίθενται κατά την παραλαβή.

<ΠΟΛΗ> Ημερομηνία: …… /…. / ……..

Για τον προσφέροντα: ………………………………………..

Υπογραφή του νόμιμου εκπροσώπου και σφραγίδα Προσφέροντος

**ΠΑΡΑΡΤΗΜΑ B: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ**

ΥΠΕΥΘΥΝΗ ΔΗΛΩΣΗ

**(άρθρο 8 Ν.1599/1986)**

|  |  |
| --- | --- |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου(Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: Ως …………………………………..(4) της εταιρείας/ατομικής επιχείρησης με την επωνυμία «…………………………………………….…» και το διακριτικό τίτλο «……………………..…..» που εδρεύει στην ……………………….…., στην οδό ………………., Τ.Κ. ………….. με Α.Φ.Μ.: .……………………., Δ.Ο.Υ.: ……………………….: |
| **Α.** αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές, όπως αυτές περιγράφονται στο Παράρτημα Α’ της παρούσας πρόσκλησης.**Β1.** δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου.
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.
* παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.

**Β2.** δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.**Β3.** δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.**Β4.** έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).**Γ.** αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού, εφόσον ζητηθεί.1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας,  |

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

 Ημερομηνία: \_\_\_\_\_\_\_\_\_\_\_\_\_\_\_\_\_\_

 **Ο Δηλών- Εξουσιοδοτών**

 (Υπογραφή-ημερομηνία)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.